

**Woodrow Wilson**

**Cele paisprezece puncte** au fost prezentate de [Președintele](http://ro.wikipedia.org/wiki/Pre%C8%99edinte_al_Statelor_Unite) [Statelor Unite ale Americii](http://ro.wikipedia.org/wiki/Statele_Unite), [Woodrow Wilson](http://ro.wikipedia.org/wiki/Woodrow_Wilson), în sesiunea comună a [Congresului](http://ro.wikipedia.org/wiki/Congresul_Statelor_Unite_ale_Americii) din [8 ianuarie](http://ro.wikipedia.org/wiki/8_ianuarie) [1918](http://ro.wikipedia.org/wiki/1918). În discursul său, Wilson a încercat să stabilească un proiect viabil pentru restabilirea păcii în [Europa](http://ro.wikipedia.org/wiki/Europa) după încheierea [Primului Război Mondial](http://ro.wikipedia.org/wiki/Primul_R%C4%83zboi_Mondial). Idealismul demonstrat de Wilson în timpul discursului sus-numit i-a oferit președintelui american o poziție de conducere morală printre [Aliați](http://ro.wikipedia.org/wiki/Alia%C8%9Bii_din_Primul_R%C4%83zboi_Mondial) și a încurajat [Puterile Centrale](http://ro.wikipedia.org/wiki/Puterile_Centrale) să capituleze.

Discursul a fost rostit cu aproximativ zece luni înainte ca [Armistițiul cu Germania](http://ro.wikipedia.org/wiki/Armisti%C8%9Biul_cu_Germania_%28Compi%C3%A8gne%29) să încheie Primul Război Mondial, dar declarația celor 14 puncte a devenit baza termenilor capitulării Germaniei, așa cum a fost negociat la [Conferința de pace de la Paris](http://ro.wikipedia.org/wiki/Conferin%C8%9Ba_de_pace_de_la_Paris,_1919), din 1919, și cum s-a legiferat prin [Versailles](http://ro.wikipedia.org/wiki/Tratatul_de_la_Versailles). Până la urmă, doar 4 puncte au fost adoptate complet în [reconstrucția postbelică a Europei](http://ro.wikipedia.org/wiki/Urm%C4%83rile_Primului_R%C4%83zboi_Mondial), iar [Statele Unite](http://ro.wikipedia.org/wiki/Statele_Unite) au refuzat să ratifice [Tratatul de la Versailles](http://ro.wikipedia.org/wiki/Tratatul_de_la_Versailles).